**Ministru kabineta noteikumu projekta „Grozījumi Ministru kabineta 2005.gada 28.jūnija noteikumos Nr.480 „Noteikumi par kārtību, kādā pašvaldības var uzlikt pašvaldību nodevas”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par nodokļiem un nodevām” 12.panta pirmā daļa un Saeimā 2013.gada 9.jūlijā pieņemtais Būvniecības likums |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2005.gada 28.jūnija noteikumu Nr.480 „Noteikumi par kārtību, kādā pašvaldības var uzlikt pašvaldību nodevas” 15.punkts nosaka, kā tiek aprēķināta pašvaldības nodeva par būvatļaujas saņemšanu atbilstoši šī brīža būvniecības procesa regulējumam, kas izriet no Ministru kabineta 1997.gada 1.aprīļa noteikumos Nr.112 „Vispārīgie būvnoteikumi” noteiktajam procesam:  1) iesnieguma-uzskaites kartes iesniegšana;  2) plānošanas un arhitektūras uzdevuma saņemšana;  3) tehnisko un īpašo noteikumu saņemšana no valsts un pašvaldību institūcijām, kā arī pieslēgšanās tehnisko noteikumu saņemšana no inženierkomunikāciju īpašniekiem;  4) būvprojekta izstrāde;  5) būvprojekta saskaņojums;  6) būvprojekta akcepts;  7) būvatļaujas saņemšana;  8) būvdarbi;  9) būvuzraudzība un autoruzraudzība;  10) būves pieņemšana ekspluatācijā.  Esošais process paredz būvvaldei pieņemt 3 lēmumus (plānošanas un arhitektūras izdevuma izsniegšana, būvprojekta akcepts, būvatļaujas izdošana), līdz pasūtītājam ir tiesības uzsākt būvdarbus.  Ar 2014.gada 1.maiju stāsies spēkā jauns būvniecības process, kas izriet no 2013.gada 9.jūlijā Saeimā pieņemtā jaunā Būvniecības likuma:  - būvatļauja tiek izsniegta pamatojoties uz būvniecības ieceres iesniegumu un būvprojektu minimālā sastāvā, kas ir izstrādāts atbilstoši teritorijas izmantošanas un apbūves noteikumos noteiktajām prasībām, tādējādi būvvaldei nebūs jāizdod *plānošanas un arhitektūras uzdevums*, kas pēc būtības dublē apbūves noteikumus;  - atkarībā no plānotās būves sarežģītības pakāpes un ietekmes uz vidi, būvatļauja tiks izdota ar nosacījumiem. Nosacījumi ietvers prasības būvprojektēšanai un nepieciešamos saskaņojumus, kā arī prasības būvdarbu uzsākšanai;  - būvdarbus drīkstēs uzsākt pēc tam, kad būvvalde būs izdarījusi atzīmi būvatļaujā par tajā ietverto nosacījumu izpildi un būvatļauja būs kļuvusi neapstrīdama.  Saskaņā ar likuma „Par nodokļiem un nodevām” 12.panta (Pašvaldību nodevu objekti) pirmās daļas 10.punktu vietējās pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par būvatļaujas saņemšanu.  Pašvaldības nodeva ir pašvaldības domes noteikts obligāts maksājums pašvaldības pamatbudžetā vai speciālajā budžetā. Pašvaldības nodevas apmērs nav tiešā veidā saistīts ar pašvaldības vai tās iestādes veiktās darbības izmaksu segšanu. Nodeva uzskatāma par politikas veidošanas un regulēšanas instrumentu, tā tiek noteikta ar mērķi atsevišķu politikas mērķu sasniegšanai, regulējot (kontrolējot, veicinot, ierobežojot) personas darbību.  Noteikumu projekts nosaka pašvaldības nodevas par būvatļaujas izsniegšanu (turpmāk – Nodeva) maksāšanas kārtību atbilstoši jaunajam būvniecības regulējumam.  Atbilstoši Būvniecības likuma 14.pantam, izskatot būvniecības ieceres iesniegumu, būvvalde lemj par būvatļaujas izdošanu.  Noteikumu projekts paredz, ka Nodeva 50% apmērā maksājama pēc būvatļaujas saņemšanas būvvaldes noteiktajā termiņā, savukārt atlikušos 50% no Nodevas samaksā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi. Ja būvatļaujas nosacījumi netiek izpildīti vai būvatļauja netiek realizēta, iekasētā pašvaldības nodeva netiek atmaksāta.  Tādējādi nodevu 50% apmērā būvniecības ierosinātājs maksā pēc būvatļaujas saņemšanas. Būvvaldei, izskatot būvniecības iesniegumu, ja tiks pieņemts lēmums par būvatļaujas izsniegšanu, vienlaicīgi ar būvatļauju ir pienākums sagatavot maksāšanas paziņojumu par nodevu, norādot 100% nodevas apmēru, un maksāšanas posmus daļām – pirmos 50% maksās būvvaldes noteiktajā termiņā pēc būvatļaujas saņemšanas (ja termiņā nesamaksās, būvvalde veiks nodevas piespiedu piedziņas procedūru), otros 50% jāapmaksā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi.  Iemaksātā nodevas daļa netiek atmaksāta gadījumos, ja būvatļauja netiek realizēta (bet ir izpildīti būvatļaujas nosacījumi), kā arī netiek atmaksāta nodevas otrā daļa 50% apmērā gadījumos, ja no būvvaldes saņemts atteikums veikt atzīmi būvatļaujā par projektēšanas nosacījumu izpildi. Ja būvniecības ierosinātājs (pasūtītājs) apzināti iesniegs būvprojektu bez samaksātas nodevas otrā maksājuma, un ja būs trūkumi (atteikums veikt atzīmi būvatļaujā), arī šajos gadījumos būvvaldei ir tiesības piespiedu kārtā ar piedziņas procedūru veikt šo nodevu iekasēšanu.  Jaunais būvniecības process paredz, ka gadījumos, kad būvniecības ieceres iesniedzējs otrās un trešās grupas būvju būvprojektā vēlas mainīt būves lietošanas veidu, kā arī būves fasādes risinājumu, novietojumu vai būvapjomu, ja tas neatbilst Būvniecības likuma 16.panta 2.2daļā un 17.panta 2.1daļā noteiktajiem nosacījumiem, būvniecības ieceres dokumenti būvvaldē iesniedzami no jauna un uzsākams jauns būvniecības process. Tātad gadījumos, kad ir izdota būvatļauja, var veikt izmaiņas būvprojektā attiecībā uz būves novietojumu, ja tās pamatotas ar institūciju izdotajiem tehniskajiem vai īpašajiem noteikumiem un neskar trešo personu tiesības; ēkas būvapjomu, ja netiek skartas trešo personu tiesības un izmaiņas ir saistītas ar būvizstrādājumu specifikāciju būvprojektā, ēkas konstrukciju, izolācijas un apdares materiāliem vai inženiertehniskiem risinājumiem un nerada smaku, troksni, vibrāciju vai cita veida piesārņojumu; ēkas fasādes risinājumu, ja izmaiņas neskar trešo personu tiesības. Būvniecības likums nosaka tikai atsevišķus gadījumus, kad varēs veikt izmaiņas sākotnējā iecerē, visos pārējos gadījumos būvniecības ieceres dokumenti būvvaldē iesniedzami no jauna un uzsākams jauns būvniecības process, tātad arī pašvaldības nodeva par būvatļaujas saņemšanu maksājama no jauna 50% apmērā.  Ņemot vērā, ka būvniecības procesi, kas uzsākti pirms šo noteikumu spēkā stāšanās jau paredzēja, ka nodeva par būvatļaujas saņemšanu ir maksājama dalīti - 40 % no nodevas par būvatļaujas saņemšanu maksā pēc pozitīva būvvaldes atzinuma saņemšanas būvprojektēšanai, bet atlikušos 60 % no nodevas maksā, saņemot būvatļauju, kas neatbilst jaunajam būvniecības procesa regulējumam, līdz ar to ir paredzēts pārejas regulējums noslēguma jautājumos -  pirms 2014.gada 1.oktobra uzsāktiem būvniecības procesiem nodevas par būvatļaujas saņemšanu atlikusī daļa (60% no nodevas) no iepriekš noteiktās nodevas ir maksājama gadījumos, kad būvvaldei ir pienākums izsniegt būvatļauju atbilstoši būvniecības regulējumam, kas ir spēkā no 2014.gada 1.oktobra, ja projektēšana ir likumīgi uzsākta un projekta risinājumi atbilst attiecīgā laikposmā piemēroto normatīvo aktu prasībām, un pasūtītājs jau ir samaksājis 40% no nodevas.  Pārejas regulējums ir noteikts, izvērtējot Ministru kabineta noteikumu projekta „Vispārīgie būvnoteikumi” (pieņemti MK 19.08.2014. sēdē) noslēguma jautājumus, kādos gadījumos būvvaldēm būs pienākums izsniegt būvatļauju atbilstoši jaunajam regulējumam.  Likuma “Par nodokļiem un nodevām” 12. panta pirmās daļas 10.punkts nosaka, ka pašvaldība var uzlikt pašvaldības nodevu par būvatļaujas saņemšanu.  Būvniecības likums paredz būvniecības veidus, kuros netiek izdota būvatļauja, taču tāpat tiek pieņemts lēmums par būvniecības saskaņošanu – paskaidrojuma raksta saskaņošana (atzīme), apliecinājuma kartes saskaņošana (atzīme) un tml., taču par šādu būvniecības saskaņošanu, vadoties no esošā un plānotā normatīvā regulējuma, pašvaldība nevar uzlikt nodevu, kas nav pamatoti, jo tieši tāpat kā gadījumos, kad izdodama būvatļauja, pašvaldības institūcijām tieši tāpat rodas izmaksas par procesa nodrošināšanu, tikai mazākā apmērā. Jāpiebilst, ka vienkāršotās procedūras sastāda būtisku daļu no pieņemamajiem lēmumiem par būvniecības iecerēm.  Lai noteiktu, ka būvniecības procesā pašvaldības nodevas objekts ir jebkura būvniecības iecere, par kuru būvvalde pieņem lēmumu ir sagatavots Ministru kabineta sēdes protokollēmuma projekts, kas paredz uzdot Ekonomikas ministrijai sešu mēnešu laikā sagatavot un iesniegt normatīvajos aktos noteiktajā kārtībā izskatīšanai Ministru kabineta sēdē grozījumus likumā „Par nodokļiem un nodevām”. |
| 3. | Projekta izstrādē iesaistītās institūcijas | - |
| 4. | Cita informācija | Par pašvaldības nodevas par būvatļaujas saņemšanu iekasēšanas kārtību Ekonomikas ministrija lūdza izteikt viedokli (EM 01.08.2014. vēstule Nr.411-1-11288) būvniecības nozares nevalstiskajām organizācijām. Ministrija saņēma atšķirīgus viedokļus:  - ***Latvijas Arhitektu savienība*** atbalsta nodevas dalījumu trīs daļās (60%, 30%, 10%);  - ***Latvijas Būvnieku asociācija*** (LBA), ***Latvijas Darba devēju konfederācija*** (LDDK) un ***Būvniecības attīstības stratēģiskā partnerība*** atbalsta 100% vienreizēju nodevas maksājumu pirms atzīmes par būvdarbu uzsākšanas nosacījumu izpildes.  *Argumentācija:*  LDDK - LDDK **iebilst pret** pašvaldības nodevas par būvatļaujas saņemšanu maksājuma sadalīšanu **trīs daļās**: 60% apmērā - pēc būvatļaujas saņemšanas, 30% apmērā - pirms būvvalde būvatļaujā veic atzīmi par projektēšanas nosacījumu izpildi un 10% apmērā - pirms atzīmes par būvdarbu uzsākšanas nosacījumu izpildi veikšanas būvatļaujā, kā arī **iebilst pret** Latvijas Pašvaldību savienības priekšlikumu, ka būvatļaujas nodeva 100% apmērā ir **maksājama pie būvatļaujas saņemšanas**, neatkarīgi no to, vai tiek izpildīti būvatļaujas projektēšanas un būvdarbu uzsākšanas nosacījumi. Ņemot vērā to, ka Noteikumu 4. punkts nosaka, ka pašvaldību nodevu veidā tiek apmaksāta atlīdzība tikai par pašvaldību sniegto nodrošinājumu, LDDK uzskata, ka ir nesamērīgi prasīt 100% maksājumu pie būvatļaujas saņemšanas neatkarīgi no tā, vai tiek izpildīti būvatļaujas projektēšanas un būvdarbu uzsākšanas nosacījumi. Lai novērstu administratīvo slogu ar trīsreizēju maksāšanu, kā arī lai nodrošinātu visu pušu ieinteresētību būvniecības sagatavošanas kvalitatīvā procesā, LDDK rosina noteikt, ka nodeva maksājama pirms atzīmes par būvdarbu uzsākšanas nosacījumu izpildi.  LBA – Izskatot EM vēstuli un attiecīgos normatīvos aktus, LBA secina, ka šis jautājums nav viennozīmīgs. LBA ir izvērtējusi jautājuma būtību gan no būvētāja, gan valstiskā viedokļa. LBA ieskatā vārdu kopums „būvatļaujas saņemšana” pēc būtības nozīmē to, ka no pašvaldības ir saņemta atļauja projektēt un būvēt (atļauja uzsākt būvniecības procesu), bet uzsākt būvniecības darbus varēs (pēc jaunā Būvniecības likuma spēkā stāšanās) tikai tad, kad būs saņemta atzīme būvatļaujā par būvdarbu uzsākšanas nosacījumu izpildi.  - ***Inženierkomunikāciju turētāju sadarbības padome*** atbalsta noteikt vienreizēju maksu visās pašvaldībās 50 EUR, saņemot būvatļauju  *Argumentācija:*  Ņemot vērā, ka jauna Būvniecības likuma izstrādes mērķis, bija būvniecības procesa pilnveide tai skaitā mazinot administratīvo slogu aicinām šo principu ievērot arī nosakot nodevas maksāšanas kārtību un apmēru par būvatļaujas saņemšanu. Šobrīd spēkā esošie Ministru kabineta noteikumi Nr.243 „Elektroenerģijas pārvades un sadales būvju būvniecības kārtība” nosaka, ka licencētiem elektroapgādes komersantiem būvatļauja noteiktos gadījumos tiek izsniegta bez maksas. Šādu nosacījumu esam saglabājuši arī jaunajā energoapgādes objektu būvniecības speciālo būvnoteikumu projektā „Elektroenerģijas ražošanas, pārvades un sadales būvju būvnoteikumi”. Aicinām attiecīgi precizēt MK noteikumus Nr.480 „Noteikumi par kārtību, kādā pašvaldības var uzlikt pašvaldību nodevas”.  Aicinām MK noteikumus Nr.480 precizēt nosakot tajos maksimālo nodevas apmēru būvatļaujas izsniegšanai, lai izvairītos no situācijām, kad dažādās pašvaldībās būvatļaujas izsniegšanas nodevas apjoms atšķiras 100 kārtīgi. Ja tiek noteikta vienota maksimālā būvatļaujas izsniegšanas maksa, tad redzam iespēju atteikties no būvatļaujas maksas sadalīšanas daļās, veicot vienu maksājumu pie būvatļaujas saņemšanas.  Ņemot vērā augstāk minētos priekšlikumus aicinām MK noteikumu Nr.480 punktu izteikt sekojošā redakcijā:  „15. Nodevu par būvatļaujas saņemšanu pašvaldība ir tiesīga uzlikt personām, kuras, saskaņojot būvniecību, Būvniecības likuma noteiktajā kārtībā saņem būvatļauju no vietējās pašvaldības būvvaldes.  Nodevu par būvatļaujas saņemšanu neiekasē uz Būvniecības likuma pamata izdoto speciālo būvnoteikumu noteiktajos gadījumos.  Nodevas par būvatļaujas saņemšanu likmē ietver izmaksas, kas vietējās pašvaldības institūcijām rodas būvprojekta saskaņošanas laikā (būvprojekta saskaņošana, nepieciešamo dokumentu sagatavošana un izsniegšana, kā arī citas ar būvprojekta saskaņošanu saistītas darbības), nodevas maksimālais lielums 50 EUR.  Samaksu par būvatļaujas saņemšanu maksā saņemot būvatļauju.” |
| |  |  |  |  |  |  |  | | --- | --- | --- | --- | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | 89 Pašvaldību būvvaldes, t.sk. apvienotās būvvaldes  Personas, kuras ierosinās būvniecību | | | | 2. | Tiesiskā regulējuma ietekme uz tautsaimniecību un administratīvo slogu | | | Tiesiskais regulējums nemazina administratīvo slogu | | | | 3. | Administratīvo izmaksu monetārs novērtējums | | | Administratīvās izmaksas paliek līdzšinējā līmenī | | | | 4. | Cita informācija | | | Nav | | | | **IV. Tiesību akta projekta ietekme uz spēkā esošo**  **tiesību normu sistēmu** | | | | | | | | 1. | | | Nepieciešamie saistītie tiesību aktu projekti | | Lai noteiktu, ka būvniecības procesā pašvaldības nodevas objekts ir jebkura būvniecības iecere, par kuru būvvalde pieņem lēmumu ir nepieciešams veikt grozījumus likuma „Par nodokļiem un nodevām” 12.panta pirmās daļas 10.punktā. | | | 2. | | | Atbildīgā institūcija | | Ekonomikas ministrija | | | 3. | | | Cita informācija | | Nav | | |  | | | | | | | | **VII. Tiesību akta projekta izpildes nodrošināšana un tās ietekme uz institūcijām** | | | | | | | | 1. | | Projekta izpildē iesaistītās institūcijas | | | | Pašvaldību būvvaldes | | 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Projekta izpilde neietekmēs pārvaldes funkcijas vai institucionālo struktūru | | 3. | | Cita informācija | | | | Nav |   *Anotācijas III, V un VI sadaļa – projekts šīs jomas neskar.*  Ekonomikas ministrs V.Dombrovskis  Vīza:  Valsts sekretārs M.Lazdovskis  23.09.2014. 15:39  1785  E.Bučinska,  67013032, [Elga.Bucinska@em.gov.lv](mailto:Elga.Bucinska@em.gov.lv) | | |